## Program posebnog dijela državnog stručnog ispita za državne službenike Ministarstva povratka i useljeništva

### NN 42/1998 (25.3.1998.), Program posebnog dijela državnog stručnog ispita za državne službenike Ministarstva povratka i useljeništva

# **MINISTARSTVO POVRATKA I USELJENIŠTVA**

Na temelju članka 87. stavak 2. Zakona o državnim službenicima i o plaćama
nositelja pravosudnih dužnosti ("Narodne novine" 74/94, 7/95) ministar
povratka i useljeništva donio je

## **PROGRAM**

### **POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE MINISTARSTVA POVRATKA I USELJENIŠTVA**

I

Osobe koje su obvezne polagati državni stručni ispit pripremaju se za
polaganje posebnog dijela državnog stručnog ispita na temelju pravnih izvora
utvrđenih ovim Programom.

II

Posebni dio državnog stručnog ispita sastoji se od pismenog i usmenog
dijela ispita.

III

Pismeni dio posebnog dijela državnog stručnog ispita sastoji se od izrade
pismenog zadatka u okviru poslova koje obavlja osoba koja polaže ispit.

IV

Usmeni dio posebnog dijela državnog stručnog ispita sastoji se od provjere
znanja iz pismene zadaće i provjere znanja o poslovima na kojima radi odnosno
za koje se priprema osoba koja polaže državni stručni ispit.

V

Posebni dio državnog stručnog ispita polaže se iz slijedećih predmeta:

1. Gospodarstvo

2. Školstvo

3. Useljenje (statusna prava, mirovinsko i zdravstveno osiguranje)

4. Informiranje.

VI

U predmetu gospodarstvo obavlja se provjera znanja prema slijedećim
pravnim izvorima:

1. Zakon o obrtu (Opće odredbe, Obavljanje obrta) NN 77/93 i 90/95

2. Carinski zakon NN 53A/91 i 92/94

3. Pravilnik o postupku za ostvarivanje prava na oslobađanje od plaćanja
carine NN 106/95, 2/96).

VII

U predmetu Školstvo obavlja se provjera znanja prema slijedećim pravnim
izvorima:

1. Zakon o visokim učilištima NN 59/96

2. Zakon o srednjem školstvu NN 19/92, 26/93, 27/93, 50/95

3. Zakon o priznavanju istovjetnosti stranih školskih svjedodžbi i diploma
NN 57/96.

VIII

U predmetu Useljenje provjera zvanja vršit će se prema slijedećim pravnim
izvorima:

1. Zakon o hrvatskom državljanstvu NN 53/91, 28/92, 113/93

2. Zakon o kretanju i boravku stranaca NN 53/91, 26/93, 29/94

3. Zakon o socijalnoj skrbi NN 73/97

4. Zakon o zdravstvenom osiguranju NN 1/97

5. Zakon o izmjenama i dopunama Zakona o zdravstvenom osiguranju NN
109/97

6. Zakon o mirovinskom i invalidskom osiguranju NN 26/83, 48/83, 5/86,
42/87, 34/89, 40/89, 57/89, 40/90, 9/91, 96/96, 44/94

7. Zakon o zdravstvenoj zaštiti stranaca u Republici Hrvatskoj NN 114/97

8. Zakon o prebivalištu i boravištu građana NN 53/91, 26/93, 29/94

9. Zakon o osobnoj iskaznici NN 53/91, 9/92, 26/93, 29/94.

IX

U predmetu Informiranje provjera znanja obavlja se prema slijedećim
izvorima:

1. Zakon o javnom priopćavanju NN 83/96

2. Zakon o izdavačkoj djelatnosti NN 28/83, 26/93

X

Pravni izvori za polaganje posebnog dijela državnog stručnog ispita
su i sve izmjene i dopune propisa utvrđenih ovim Programom, a koji će stupiti
na snagu nakon stupanja na snagu ovog Programa, kao i novi zakoni iz područja
iz kojih se polaže posebni dio državnog stručnog ispita.

XI

Ovaj Program stupa na snagu osmog dana od dana objave u "Narodnim novinama".

Klasa: 133-01/98-01/04
Urbroj: 518-01/2-98-3
Zagreb, 20. ožujka 1998.

Ministar
**Marijan Petrović,** v. r.

Ostalo, NN 42/1998-511